ઘાટકોપર (વેસ્ટ)ની કામા લેનની દીપાલય સોસાયટીમાં દિવાળીના દિવસે સવારે તેના જ ચોથા માળે આવેલા ફ્લૅટમાં પંખા પર લટકતી મળી આવેલી ૨૭ વર્ષની અંકિતા મયંક ચરલાનું ગઈ કાલે બપોરે વિદ્યાવિહારની કોહિનૂર હૉસ્પિટલમાં મૃત્યુ થયું હતું. અંકિતાના મૃત્યુ બાદ તેની ડેડ-બૉડીનો કબજો તેના પંચાવન વર્ષના પિતા અમરશી રામજી ફરિયાએ લીધો હતો અને અંકિતાની સ્મશાનયાત્રા તેના પિયરના ઘરેથી નીકળી હતી. એ સમયે સ્થાનિક રહેવાસીઓએ અંકિતા અમર રહો, અંકિતાને ન્યાય મળવો જ જોઈએ એવા નારા લગાડીને તેને વિદાય આપી હતી.